คาดหุ้นสัปดาห์หน้าหุ้นแกว่งแคบ
บล.กสิกรฯคาดดัชนีหุ้นไทยสัปดาห์หน้าแกว่งแคบ แนวรับ 1,170 แนวต้าน 1,230
17 มี.ค. 2555

บล.กสิกรฯคาดดัชนีหุ้นไทยสัปดาห์หน้าแกว่งแคบ แนวรับ 1,170 แนวต้าน 1,230
บริษัทหลักทรัพย์กสิกรไทย จำกัด คาดการณ์แนวโน้มดัชนีตลาดหุ้นไทยในสัปดาห์หน้า(19-23 มี.ค.55) โดยมองว่า ดัชนีอาจแกว่งตัวในกรอบแคบ คาดว่า ดัชนีจะมีแนวรับที่ 1,170 และ 1,150 จุด ขณะที่แนวต้านคาดว่าจะอยู่ที่ 1,200 และ 1,230 จุด โดยต้องจับตาผลการประชุมนโยบายอัตราดอกเบี้ยของทางการไทย รวมทั้งการรายงานตัวเลขเศรษฐกิจสหรัฐฯ ที่สำคัญ ได้แก่ เครื่องชี้ตลาดที่อยู่อาศัย 
ทั้งนี้ตลาดหุ้นไทยในรอบสัปดาห์ที่ผ่านมาปรับลดลงในวันจันทร์จากแรงขายทำกำไรของนักลงทุน ก่อนที่จะปรับตัวขึ้นในช่วงที่เหลือของสัปดาห์ตามทิศทางตลาดต่างประเทศ โดยมีแรงซื้อจากนักลงทุนสถาบัน และจากความคาดหวังด้านบวกหลังธนาคารแห่งประเทศไทย(ธปท.)มีท่าทีที่จะคงอัตราดอกเบี้ยนโยบาย 
นอกจากนี้ โครงการให้ความช่วยเหลือด้านการเงินกับผู้ประสบอุทกภัย(ซอฟท์โลน) ยังช่วยหนุนภาพการขยายตัวของสินเชื่อและหนุนหุ้นในกลุ่มธนาคาร